27.10.2025 nr 7-6/133

Lisa 1

Kaitseministeeriumi ja Sihtasutuse Võrumaa Arenduskeskus vahelise halduslepingu nr 7-6/24/183 muutmine

Kaitseministeerium, keda esindab põhimääruse alusel kaitseminister Hanno Pevkur, ja Sihtasutus Võrumaa Arenduskeskus (edaspidi Sihtasutus), keda esindab põhikirja alusel juhatuse liige Tiit Toots,

edaspidi nimetatud ka eraldi pool ja koos pooled, võttes arvesse 2025. aasta riigieelarve seadust ja kaitseministri 15.08.2024. a  määrust 11 „Toetus Kaitseväe Nursipalu harjutusväljast tulenevate häiringute mõjude leevendamiseks“,

1. Muudavad 29.08.2024 sõlmitud halduslepingut nr 7-6/24/183 (edaspidi leping) järgmiselt:

1.1. punkti 3 alapunkti 3.1 täiendatakse alapunktiga 3.1.211 järgmises sõnastuses:
„3.1.211. koostöös Kaitseministeeriumi ja RTK-ga uuendada vajaduse tekkimisel taotluse, aruande, lepingu ja otsuse vormid ning tagada uuendatud vormide seadistamine ning üleslaadimine RTK registrisse;“;
1.2. punkti 4 alapunkt 4.2 sõnastatakse järgmiselt: 
„4.2. Haldusülesande täitmiseks, sh Sihtasutusele menetlusega seonduvateks toiminguteks ja RTK registri kasutamiseks eraldatav kogu summa 2024. aastal on 500 000 eurot, millest tasutakse ka haldusülesande täitmiseks tehtavad vajalikud tegevuskulud.“;

1.3. punkti 4 täiendatakse alapunktiga 4.21 järgmises sõnastuses:
„4.21. Haldusülesande täitmiseks, sh Sihtasutusele menetlusega seonduvateks toiminguteks ja RTK registri kasutamiseks eraldatav kogu summa  2025. aastal on 500 000 eurot, millest tasutakse ka haldusülesande täitmiseks tehtavad vajalikud tegevuskulud.“;
1.4. punkti 4 alapunkti 4.3 alapunkt 4.3.3 sõnastatakse järgmiselt: 
„4.3.3. määrusest nr 11 tuleneva toetuse kogu summa 2024. aastal on 473 644 eurot.“;
1.5. punkti 4 täiendatakse alapunktiga 4.31 järgmises sõnastuses:
„4.31. Punktis 4.21 nimetatud summa makstakse Riigi Kaitseinvesteeringute Keskuse eelarve kaudu ja jaguneb järgmiselt:
4.31.1. Sihtasutusele taotluste menetlusega seonduvateks toiminguteks 23 500 eurot;
4.31.2. Sihtasutusele RTK registri kasutamiseks 3419 eurot (käibemaks ei lisandu), mille Sihtasutus tasub RTK-le vastavalt nende vahel sõlmitud lepingule;
4.31.3. määrusest nr 11 tuleneva toetuse kogu summa 2025. aastal on 473 081 eurot.“;

1.6. punkti 4 täiendatakse alapunktiga 4.41 järgmises sõnastuses:
„4.41.  Punktides 4.31.1 ja 4.31.2 nimetatud summad makstakse Sihtasutusele hiljemalt ühe kuu jooksul alates lepingu muudatuse jõustumisest.“. 

2. Lepingu muudatus on lepingu lahutamatu osa ning kehtib koos lepinguga. 

3. Lepingu muudatus jõustub kolmandal päeval pärast selle avaldamist Riigi Teatajas.

Poolte andmed

Kaitseministeerium	Sihtasutus Võrumaa Arenduskeskus
Registrikood: 70004502 	Registrikood: 90013972 
Aadress: Sakala 1, Tallinn 15094, Harjumaa	Aadress: Jüri 12, Võru 65605, Võru maakond

(allkirjastatud digitaalselt) 				(allkirjastatud digitaalselt)

____________________________			____________________________
Hanno Pevkur						Tiit Toots
minister           	                                 	  	juhatuse liige